ຈຳນວນຜູ້ເສຍຊີວິດ ຍ້ອນໂຄວິດ-19 ຢູ່ໃນສະຫະລັດ ກາຍ 4 ແສນຄົນແລ້ວ
ປະທານາທິບໍດີ ໂຈ ໄບເດັນ ກ່າວຢູ່ໃນຄຳປາໄສເຂົ້າຮັບຕຳແໜ່ງວ່າ ພວກເຮົາຈະຕ້ອງການ ເຫື່ອແຮງຂອງພວກເຮົາທັງໝົດ ເພື່ອໃຫ້ຜ່ານຜ່າ ລະດູໜາວທີ່ມືດມົວນີ້.
ການແຜ່ລະບາດຂອງໂຄວິດ-19 ເວລານີ້ ໄດ້ເຮັດໃຫ້ມີຜູ້ເສຍຊີວິດແລ້ວຫຼາຍ ກວ່າ 405,000 ຄົນຢູ່ໃນສະຫະລັດ ອີງຕາມມະຫາວິທະຍາໄລຈອນສ໌ ຮອບກິນສ໌ ຊຶ່ງເປັນຂີດ ໝາຍທີ່ເສົ້າສະລົດໃຈ ໃນມື້ທີ່ ປະທານາທິບໍດີໂຈ ໄບເດັນ ໄດ້ໃຫ້ຄຳໝັ້ນສັນຍາທີ່ຈະຫຼຸດ ຜ່ອນການແຜ່ລະບາດລົງນັ້ນ ທ່ານໄບເດັນໄດ້ກ່າວຢູ່ໃນຄຳປາໄສເຂົ້າຮັບຕຳແໜ່ງວ່າ “ພວກເຮົາຈະຕ້ອງການ ເຫື່ອ ແຮງຂອງພວກເຮົາທັງໝົດເພື່ອໃຫ້ຜ່ານຜ່າລະດູໜາວທີ່ມືດມົວນີ້ ພວກເຮົາ ພວມກ້າວ ເຂົ້າສູ່ໃນອັນທີ່ອາດຈະເປັນຊ່ວງເວລາທີ່ຫຍຸ້ງຍາກທີ່ສຸດແລະຮ້າຍແຮງ ສຸດຂອງເຊື້ອ ໄວຣັສ ” ນຶ່ງໃນການເຄື່ອນໄຫວຂັ້ນທຳອິດຂອງທ່ານໄບເດັນ ໃນນາມປະທານາທິບໍດີນັ້ນກໍແມ່ນ ການຈັດຕັ້ງປະຕິບັດໃຫ້ໃສ່ໜ້າກາກຢູ່ຕາມສະຖານທີ່ຕ່າງໆ ຂອງລັດຖະ ບານກາງ ແລະ ນຳເອົາອາເມຣິກາ ກັບຄືນເຂົ້າໄປຮ່ວມອົງການອະນາໄມໂລກ ສະຫະລັດແມ່ນນຳໜ້າໂລກ ທັງຈຳນວນຜູ້ເສຍຊີວິດແລະມີຜູ້ຕິດເຊື້ອຫຼາຍກວ່າ 24 ລ້ານ 4 ແສນກໍລະນີທີ່ໄດ້ຮັບການຢືນຢັນ ອີງຕາມຂໍ້ມູນຈາກສູນກາງ ໄວ ຣັສໂຄໂຣນາ ມະຫາວິທະຍາໄລ ຈອນສ໌ ຮອບກິນສ໌ ລັດຄາລີຟໍເນຍ ຢູ່ທາງ ພາກຕາເວັນຕົກ ໃນວັນອັງຄານ ທີ່ຜ່ານມາ ໄດ້ກາຍມາເປັນລັດທຳອິດຂອງສະ ຫະລັດ ທີ່ໄດ້ປະກາດວ່າ ມີທັງໝົດຫຼາຍ ກວ່າ 3 ລ້ານກໍລະນີທີ່ຕິດໂຄວິດ-19 ຫຼາຍໆລັດຮວມທັງນິວຢອກແລະຟລໍຣິດາ ໄດ້ລາຍງານວ່າ ໝົດຢາວັກຊີນແລ້ວ ຊຶ່ງປະຊາ ຊົນຈຳນວນນຶ່ງ ກ່າວວ່າ ການນັດໝາຍສັກຢາວັກຊິນຂອງພວກເຂົາ ເຈົ້າໄດ້ຖືກຍົກເລີກ